**ΕΛΛΗΝΙΚΗ ΔΗΜΟΚΡΑΤΙΑ**

**ΠΕΡΙΦΕΡΕΙΑ ΑΤΤΙΚΗΣ**

**ΓΕΝ. Δ/ΝΣΗ ΕΣΩΤΕΡΙΚΗΣ ΛΕΙΤΟΥΡΓΙΑΣ**

**ΔΙΕΥΘΥΝΣΗ ΠΑΙΔΕΙΑΣ**

**ΤΜΗΜΑ ΕΚΠΑΙΔΕΥΤΙΚΩΝ ΘΕΜΑΤΩΝ**

**Π.Ε. ΚΕΝΤΡΙΚΟΥ, ΝΟΤΙΟΥ, ΒΟΡΕΙΟΥ**

**ΚΑΙ ΔΥΤΙΚΟΥ ΤΟΜΕΑ ΑΘΗΝΑΣ**

Ταχ. Διεύθυνση: Σταδίου 60

Τ.Κ.: 105 64 Αθήνα

Πληροφορίες: Κ. Ασημακοπούλου

Τηλ: 213 2101307-348

Fax : 213 210 1332

e-mail: dpaidna@patt.gov.gr

# Επιδότηση των μαθητών που μεταφέρονται με ευθύνη των γονέων τους (παρ.1β του άρθρου 3 της Κ.Υ.Α.50025/2018 (ΦΕΚ 4217/Β΄).

Διευκρίνιση: Οι μαθητές που δικαιούνται το επίδομα είναι αυτοί που είχαν δικαίωμα να μεταφερθούν με δρομολόγιο και δεν υπήρξε δρομολόγιο και για όσο χρονικό διάστημα δεν μεταφέρθηκαν και επίσης δεν έχουν πάρει Ειδικό Μαθητικό Δελτίο για τη δωρεάν μεταφορά τους με τα μέσα μαζικής μεταφοράς.

Απαιτούμενα Δικαιολογητικά:

1. Βεβαίωση του/της Διευθυντή/ντριας του σχολείου σύμφωνα με το συνημμένο υπόδειγμα, **συγκεντρωτική για όλους τους μαθητές που δεν μεταφέρθηκαν το ίδιο χρονικό διάστημα,** ότι οι αναφερόμενοι μαθητές ήταν δικαιούχοι μεταφοράς και δεν ήταν δυνατό να μεταφερθούν, ούτε μεταφέρθηκαν με άλλο τρόπο, με αναφορά της χιλιομετρικής απόστασης κατοικίας-σχολείου και των αριθμό των ημερών που πραγματοποιήθηκε η μεταφορά τους (πρωτότυπη). Η απόσταση κατοικίας-σχολείου, υπολογίζεται με την εφαρμογή **Google maps (χάρτες της Google), οδικώς**, η συντομότερη σε χιλιόμετρα χωρίς διόδια.
2. Βεβαίωση της Διεύθυνσης Εκπαίδευσης που ανήκει το σχολείο (πρωτότυπη) για το ότι οι μαθητές φοιτούν στο σχολείο που ήταν υποχρεωμένοι να φοιτήσουν σύμφωνα με τη χωροταξική κατανομή των αρμόδιων Διευθύνσεων Εκπαίδευσης ή Απόφαση Διευθυντή Εκπαίδευσης ή Περιφερειακού Διευθυντή Εκπαίδευσης (ανάλογα με τη περίπτωση) για την έγκριση της μεταφοράς εκτός χωροταξικής κατανομής για ειδικούς εκπαιδευτικούς λόγους (**ΔΕΝ** απαιτείται όταν πρόκειται για μαθητές των Πρότυπων και Πειραματικών σχολείων).
3. Υπεύθυνη δήλωση του δικαιούχου γονέα ή επιτρόπου (πρωτότυπη) με θεώρηση του γνησίου της υπογραφής, σύμφωνα με το συνημμένο υπόδειγμα. Το χρονικό διάστημα που αναφέρει ο γονέας στη Υ.Δ. να είναι το ίδιο με αυτό της βεβαίωσης του σχολείου και Υ.Δ. να έχει εκδοθεί αφού έχει παρέλθει το χρονικό διάστημα για το οποίο ζητείται το επίδομα.
4. Φωτοαντίγραφο λογαριασμού κοινής ωφέλειας με τη κατοικία του δικαιούχου γονέα.
5. Φωτοαντίγραφο Τραπεζικού Λογαριασμού στο όνομα του δικαιούχου γονέα.
6. Φωτοαντίγραφο εκτύπωσης από το Taxis με το ΑΦΜ του δικαιούχου γονέα.
7. Φωτοτυπία ταυτότητας του δικαιούχου γονέα.

**Τα υπ’ αρ. 1-3 δικαιολογητικά να αποστέλλονται από το σχολείο με email στο email της διεύθυνσης Παιδείας :** **dpaidna@patt.gov.gr** **για έλεγχο και με τηλεφωνική επικοινωνία να γίνεται συνεννόηση για την αποστολή των υπολοίπων.**

Το επίδομα αφορά χρονικό διάστημα του παρελθόντος, όταν αυτό είναι προσδιορισμένο (π.χ. από 12/09/2022 μέχρι την ημερομηνία που μπήκε δρομολόγιο ή στη περίπτωση που δεν έχει μπει ακόμα δρομολόγιο, για το διάστημα Σεπτεμβρίου-Δεκεμβρίου του έτους… και να υποβληθεί το αίτημα τον Ιανουάριο ή για το διάστημα Ιανουαρίου-Ιουνίου του έτους … και να υποβληθεί το αίτημα μετά τη λήξη των μαθημάτων.

Το ποσό υπολογίζεται ως εξής: 0,35 ευρώ Χ χιλιομετρική απόσταση (μονή διαδρομή) Χ αριθμός ημερών παρουσίας στο σχολείο. Το μέγιστο ποσό που μπορεί να καταβληθεί στον δικαιούχο είναι μέχρι 1500 ευρώ.

Σε περίπτωση όπου μαθητές, μέλη της ίδιας οικογένειας, οι οποίοι φοιτούν στην ίδια σχολική μονάδα ή σε σχολικές μονάδες με κοινή έδρα, μεταφέρονται με ευθύνη των γονέων τους, το επίδομα καταβάλλεται μία φορά, ανεξάρτητα από τον αριθμό των μεταφερομένων μαθητών μελών της ιδίας οικογένειας.

**Συνημμένα:**

**1.Υπόδειγμα αίτησης-υπεύθυνης δήλωσης γονέα**

**2. Υπόδειγμα βεβαίωσης του/της Διευθυντή/ριας του σχολείου**